Byutvikling og byggeprosjekter i Oslo – Side 20 – Oslo – Diskusjonsforum
Side 20 / 34 Forrige 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 Neste
Her er et par bilder jeg tok i dag av boligprosjektet Dnamo i Bergensgata 41-43 på Bjølsen/Sagene. Prosjektet inneholder 33 leiligheter og bygges delvis i den gamle fabrikkbygningen etter bedriften Norsk Dynamo Verksted. Prosjektet er tegnet av Arcasa arkitekter. Utbygger var tidligere Kruse Smith eiendom, men de har nylig blitt kjøpt av Solon Eiendom.
Byggingen var nå i gang. Kun fasaden gjensto av den gamle fabrikken og de så ut til å være ferdig med grunnarbeidene til nybygg-delen av prosjektet.
En illustrasjon av slik prosjektet er tenkt å fremstå når det står ferdig:
Topic starter Publisert : 14. juni 2020 18:38
Jeg var innom Myrenskvartalet som er under oppføring i Sandakerveien 16 på Torshov. Prosjektet består av to bygg med 7 etasjen og til sammen 118 leiligheter. Det ene av byggene har fasade ut mot Sandakerveien, mens det andre bygget ligger i bakgården mot de gamle bygningene til det tidligere Myrens Verksted.
Prosjektet er tegnet av Dyrø & Moen Arkitekter. Så vidt jeg kan se blir det utviklet i et samarbeid mellom Hent eiendom, Fredensborg eiendom og USBL.
Kvartalet nærmet seg ferdigstillelse når jeg var innom. Jeg må si jeg var ganske skuffet over det endelige resultatet og bygget har åpenbart gått gjennom en del forandringer i forbindelse med realiseringen. For eksempel var de fremtredende takarkene og den innrammede fasaden rundt balkongene fra tredje etasje og opp, blitt fjernet.
Slik prosjektet ble presentert:
Topic starter Publisert : 14. juni 2020 21:18
Jeg var og innom prosjektet Waldemars Tårn (og kjent som Kiellandskvartalet) som er under bygging like ved Aleksander Kiellands plass. Bygget så nå ut til å ha nådd full høyde.
Prosjektet bygges på eiendommen som ligger på hjørnet der Darres gate møter Hauchs gate, rett over veien for Waldermar Hage-byggene. Prosjektet består av et ti etasjer høyt "tårnbygg" med 35 leiligheter. Bygget vil få fasader kledd kledd i to nyanser av grå tegl.
Tårnet er tegnet av Grape architects og Fredensborg Eiendom er utbyggeren bak det.
To illustrasjoner av slik det er tenkt å bli:
Topic starter Publisert : 14. juni 2020 21:51
Til slutt var jeg innom infill-prosjektet i Grønlandsleiret 16 på Grønland. Prosjektet består av et 7 etasjes høyt boligbygg med 14 nye leiligheter. Det er plassert på en ubebygd tomt mellom en eldre murgård fra 1800-tallet og et kontorbygg fra etterkrigstiden. Nybygget er planlagt med en fasade i resirkulert glass, som ifølge arkitekten skal gi et levende og variert uttrykk med fargenyanser som gir assosiasjoner til isbreer.
Infill-prosjektet er tegnet av Goa arkitektkontor. Rammetillatelse prosjektet ble invilget allerede i 2017.
Eiendommen var sperret av når jeg var innom. Jeg kunne dog ikke se noe tegn på at de hadde startet med utgravingen av tomten. Det ble sendt inn en søknad om igangsettingstillatelse i forrige måned, så jeg regner med at det ikke er lenge før vi får se litt aktivitet her.
Topic starter Publisert : 14. juni 2020 22:16
Her er et par illustrasjoner som viser de nye planene for utbyggingen av Husebyplatået/Montebello Stasjon på Ullern. Prosjektet er tenkt bygget på området som tidligere var eid av Statkraft ved Montebello T-banestasjon.
Prosjektet består av 16 frittstående leilighetsbygg med rundt 550 leiligheter til sammen. Byggene vil ha høyder som trappes ned fra t-banen. En del av bygningene har fått en litt annen plassering siden sist prosjektet ble presentert, noe som ifølge utbygger er gjort for å blant annet skape gode grøntarealer mellom byggene.
Prosjektet er tegnet av White arkitekter og utbygger er JM bolig.
Jeg er fortsatt ganske skeptisk til dette prosjektet. Jeg synes ikke det virker som om man greier å skape gode byrom med klart definerte grenser mellom private og offentlige arealer her. Jeg frykter at området kun vil fremstå som en privat hage for de som bor i leilighetene rundt.
Illustrasjonene er lånt fra denne artikkelen i Akersposten.
Topic starter Publisert : 16. juni 2020 21:17
Det er jo akkurat sånn det fremstår rundt metrostoppene Ullerntoppen og Åsjordet, som er de neste to utover på samme linje.
Publisert : 16. juni 2020 22:41
@johnk Jeg vil egentlig si det er sånn det fremstår rundt majoriteten av t-banestoppene på vestsiden av byen (se bare på stoppene langs Holmenkollbanen), men jeg synes ikke det er en god ting. Dette her representerer og en få gjenværende tomter langs linjen. Så da synes jeg man bør ha ambisjoner om å skape et område som gir noe mer tilbake til allmennheten (istedenfor kun de som flytter inn der).
Topic starter Publisert : 16. juni 2020 22:51
Absolutt. Montebello er også et ganske godt definert område som mangler skikkelig lokalt møtested, så man går glipp av en stor mulighet her
Publisert : 17. juni 2020 15:26
Kjølberggata 21 på Tøyen/Kampen
Mye aktivitet der i de siste dagene. Vet noen hva som skjer? Ny byggeprosjekt eller landskapsarbeid?
Publisert : 18. juni 2020 18:54
@sliwek20 Jeg antar det er dette prosjektet. Det ser ut til å kun bestå av en rehablitering av den gamle industribygningen på eiendommen, som for øvrig visstnok er byens første bygg med armerte betongkonstruksjoner. Som en del av prosjektet vil det bli lagt nytt dekke på utenomhusarealene rundt bygget. Her er en landskapsplan tatt fra saksmappen:
Forresten så trenger du ikke å bruke [img]-taggene her. Bare kopier bilde-linken over til forumet, så vil bildet bli "rammet inn" av seg selv.
Topic starter Publisert : 18. juni 2020 19:59
Takk for svaret. Jeg tenker likevel at dette området som nå blir parkering kunne bli bygd opp.
Takk! Mye enklere enn i fortida 🙂
Publisert : 18. juni 2020 20:36
Jeg er enig i at det er et området med mye potensiale. Jeg kunne for eksempel godt tenkt med et prosjekt noe à la det som er planlagt i Parkveien der, men det virker ikke som om det skjer med det første.
Topic starter Publisert : 18. juni 2020 21:18
Ja, eller noe som ligner bygningen på Innheredsveien 1 i Trondheim
Kilde: arntf på SkyskraperCity.
Publisert : 18. juni 2020 21:25
Her er to skisser av den oppdaterte landskapsplanen for områdene rundt den tidligere amerikanske ambassaden i Henrik Ibsens gate 48, som for tiden er under rehabilitering. Den oppdaterte planen er utformet for å prioritere gode gang- og sykkelforbindelser. Det har spesielt vært fokusert på hjørnet mot Parkveien, hvor det har kommet inn en del av innspill om at det er dårlig tilrettelagt for fotgjengere.
Landskapsplanen er tegnet av SLA Norge. Rehabiliteringsplanene for selve bygget har blitt utformet av Lund Hagem arkitekter i samarbeid med Atelier Oslo. Utbyggeren er Fredensborg eiendom.
Topic starter Publisert : 18. juni 2020 21:38
Her er planene for ombygingen av kontorbygningen kjølberggata 31 på Tøyen. Bygget ligger like ved Tøyen torg og rett nedenfor skrenten som leder opp til Kampen. Bygget stod ferdig rundt 1988 og inneholder en bensinstasjon i første etasje og kontorlokaler i de øvrige etasjene.
Det ønskes nå å bygge om og å modernisere bygget. Etasjen som i dag brukes som bensinstasjon, er tenkt bygget om til ordinære næringslokaler. Det ønskes i tillegg å modernisere fasadene og gi bygget det som blir beskrevet som et mer tidsriktig uttrykk. Dette skal blant annet oppnås ved at karnappene som bygget har i dag, delvis fjernes og delvis bygges om til større utkragende bokser.
Planene er utarbeidet av Stein Halvorsen Arkitekter på vegne av Seff Holding. Det har nettopp blitt sendt inn forespørsel om å avholde forhåndskonferanse.
Jeg synes det er gledelig at bensinstasjonen fjernes, men jeg synes samtidig at arkitekturen på det moderniserte bygget er ganske skuffende. Det ser mer ut som noe som hadde passet inn i en næringspark på utkanten av byen.